

PROJEKTS uz 06.08.2024.

vēlamais datums izskatīšanai: Attīstības komitejā 14.08.2024.

domē: 29.08.2024.

sagatavotājs: Ilze Urtāne

ziņotājs: Ilze Urtāne

 LĒMUMS

Ādažos, Ādažu novadā

2024. gada 29.augustā **Nr.**«DOKREGNUMURS»

**Par zemes ierīcības projekta uzsākšanu īpašumos “Skabi 1” un “Saule Nr.6”, Gaujā**

Ādažu novada pašvaldības dome izskatīja *Vārds Uzvārds* (*adrese:*, turpmāk – Iesniedzēja Nr.1), un *Vārds Uzvārds* (*adrese:*, turpmāk – Iesniedzēja Nr. 2), 30.07.2024. iesniegumu (reģistrēts 30.07.2024. ar Nr. ĀNP/1-11-1/24/3884) ar lūgumu pieņemt lēmumu un izdot darba uzdevumu zemes ierīcības projekta uzsākšanai, lai pārkārtotu robežas starp nekustamā īpašuma “Skabi 1” (kadastra numurs 8052 002 0529) zemes vienību ar kadastra apzīmējumu 80520020529 "Skabi 1", Gaujā, Carnikavas pag., Ādažu nov., un nekustamā īpašuma “Saule Nr.6” (kadastra numurs 8052 002 0005) zemes vienību ar kadastra apzīmējumu 8052 002 0005 Priedīšu ielā 14, Gaujā, Carnikavas pag., Ādažu nov.

Izvērtējot ar iesniegumu saistītos apstākļus, tika konstatēts:

1. Nekustamais īpašums “Saule Nr.6” (kadastra numurs 8052 002 0005) ir ierakstīts Carnikavas pagasta zemesgrāmatas nodalījumā Nr.215 un pieder īpašumā Iesniedzējai Nr.1. Īpašuma sastāvā ietilpst zemes vienība ar kadastra apzīmējumu 8052 002 0005 un būve ar kadastra apzīmējumu 8052 002 0005 001;
2. Nekustamais īpašums “Skabi 1” (kadastra numurs 8052 002 0529) ir ierakstīts Carnikavas pagasta zemesgrāmatas nodalījumā Nr.1985 un pieder īpašumā Iesniedzējai Nr.2. Īpašuma sastāvā ietilpst zemes vienība ar kadastra apzīmējumu 8052 002 0529, un 8 būves ar kadastra apzīmējumiem 80520020529001, 80520020529002, 80520020529003, 80520020529004, 80520020529005, 80520020529008, 80520020529009 un 80520020529010;
3. Saskaņā ar Carnikavas novada teritorijas plānojumu 2018.-2028.gadam zemes vienība ar kadastra apzīmējumu 8052 002 0005 atrodas Savrupmāju apbūves teritorijā (DzS3), Savrupmāju apbūves teritorijā (DzS1), Dabas un apstādījumu teritorijā (DA6) un Ūdeņu teritorijā (Ū), kā arī applūstošā (10 % applūduma varbūtība) teritorijā un vairāk par 100 kilometriem garas dabiskas ūdensteces vides un dabas resursu aizsardzības aizsargjoslas teritorijā lauku apvidos;
4. Saskaņā ar Carnikavas novada teritorijas plānojumu 2018.-2028.gadam zemes vienība ar kadastra apzīmējumu 8052 002 0529 atrodas Dabas un apstādījumu teritorijā (DA6), Ūdeņu teritorijā (Ū), Savrupmāju apbūves teritorijā (DzS1) un Savrupmāju apbūves teritorijā (DzS3), kā arī applūstošā (10 % applūduma varbūtība) teritorijā un vairāk par 100 kilometriem garas dabiskas ūdensteces vides un dabas resursu aizsardzības aizsargjoslas teritorijā lauku apvidos;
5. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
6. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai;
7. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu,

pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 14.08.2024. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu, lai pārkārtotu robežas starp nekustamā īpašuma “Skabi 1” (kadastra numurs 8052 002 0529) sastāvā esošo zemes vienību "Skabi 1", Gaujā, Carnikavas pag., Ādažu nov., ar kadastra apzīmējumu 8052 002 0259 un nekustamā īpašuma “Saule Nr.6” (kadastra numurs 8052 002 0005) sastāvā esošo zemes vienību Priedīšu ielā 14, Gaujā, Carnikavas pag., Ādažu nov., ar kadastra apzīmējumu 8052 002 0005.
2. Apstiprināt nosacījumus zemes ierīcības projekta izstrādei (1. pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemes vienību robežu pārkārtošanas informatīva skice uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējai Nr.1.

Iesniedzējai Nr.2.

TPN:@,

IDRV:@,

Ilze Urtāne, 29368513